Беседа:Списък на депутатите в Учредителното събрание

message: Никола Бочев Чернокожев и Цани Гинчев (който подозирам е Цаню Пенчов) не ги намирам. Христо Стоянов се повтаря. Цеко Петков е написан като Цеко Панов.--Мико 15:13, 19 октомври 2010 (UTC)
replies: text: Тодор Икономов също се повтаря, а Осман Бий не трябва ли да е Осман Бей? --Vammpi 16:09, 19 октомври 2010 (UTC)
replies: text: :Да явно е бей. Георги Петров може да е много, но от написаните пасва само Георги Петров (революционер), но пък добре - опълченец, служител в БНБ. --Мико 16:19, 19 октомври 2010 (UTC)
Юрдан Иванов може и да е прилепчанецът, може и да не е. Махмуд Недим паша е направо странно, защото името е сравнително уникално, но направо абсурдно ми се вижда да е бившият велик везир. Трябва да се разгледа някоя публикация, посветена изрично на Събранието. --Мико 06:10, 20 октомври 2010 (UTC)
Варненският Димитър Икономов е със сигурност троянчанинът ботев четник Димитър Христов Икономов. Ловешкият пък на таблото е отбелязан като Д. Х. Икономов и си приличат - може да е дублаж и варненският кмет да е избран и от Ловеч (до Троян). --Мико 07:45, 20 октомври 2010 (UTC)

text: Според мен Х. на повечето е хаджи --Vammpi 08:32, 20 октомври 2010 (UTC)
replies: text: :И това е възможно.--Мико 08:38, 20 октомври 2010 (UTC)
В. Мазников от картинката е Васил Мазников, за когото тук се твърди, че е бил, но го няма в списъка. Както и Христо Грънчаров. --Мико 08:58, 20 октомври 2010 (UTC)

text: Аз открих и друго на http://www.parliament.bg/?page=history&lng=bg&hid=3 пише Брой депутати 231, а на пак на parliament.bg То е свикано въз основа на чл. 4 на Берлинския договор, като в него участват 229 депутати ( 100 - по избор - 1 на 10 000 жители, а останалите - по право, назначени по длъжност и представители на дружества и организации)  ??? Дане би да се бърка с 1 ВНС?. --Vammpi 09:12, 20 октомври 2010 (UTC)
replies: text: :То Първото ВНС са те пак. Мисля, че не са правени нови избори.--Мико 17:26, 20 октомври 2010 (UTC)
Има някакво разминаване между информацията от Адвокатски преглед и снимката. Напр. един от тримата депутати от Кюстендил е посочен като Димитри Ангелов. С оглед на името мислех че става въпрос за Димитър Ангелов Друмохарски. В Енциклопедия Кюстендил обаче, не се споменава че е бил депутат в Учредителното събрание. Като разгледах внимателно снимката - в горния и ляв ъгъл е портрета на Д.Г.Любинов - депутат от Кюстендил. В Енциклопедия Кюстендил открих информация за Димитър Поппетров Любенов - за който се оказа че е депутат в Учредителното събрание като има и портрет - идентичен с лицето от снимката посочено като Д.Г.Любинов.  Т.е. Димитри Ангелов може да е само Димитър Любенов.  Причините във възможните грешки в списъка, може да се дължат на грешки при набирането на Алманаха или на грешки в имената на дупутатите на самата снимка (пр. Варна е набрано като Врана, Силистра е изписана и правилно и като Селистра). Така че по списъка трябва допълнително да се поработи, очевидно алманаха не е съвсем точен. И още нещо - относно бройката на депутатите - отредено е място за депутат от Рилския манастир (в алманаха не е посочен поименно), но дали делегат на манастира е умчаствал в събранието ?  LeeKeoma 07:55, 21 октомври 2010 (UTC)
replies: text: :::Аз също предположих логично, че е Друмохарски, затова скрих препратка към него. С таблото обаче има големи разминавания - аз минах по горния ред и нарязах известните, но имаше няколко, които ги няма в списъка.--Мико 08:07, 21 октомври 2010 (UTC)
С оглед на тези несъответствия и проблеми трябва да се намерят нови източници. Според мен алманаха не може да се използва за източник тук. LeeKeoma ще сложиш ли реф. с точен източник за Димитър Любенов в статията. Може би така, с източник за всеки един депутат да го решим проблема?--Vammpi 10:34, 21 октомври 2010 (UTC)

text: Може би наистина трябва и допълнителен източник за имената на депутатите. Що се касае до  Димитър Поппетров Любенов (1835-1879) за когото тези дни ще кача и статия информацията е от * Енциклопедичен речник КЮСТЕНДИЛ А-Я, София, 1988 г., изд.БАН, с.381, където е посочено : "...Нар.представител в Учредителното НС (дек.1878), Великото НС и Първото обикновено НС (1879)...". И още нещо - на снимката са 221 портрета доколкото видях само българи. LeeKeoma 12:03, 21 октомври 2010 (UTC)

text: Не, има и други - виж под екзарха. --Мико 12:24, 21 октомври 2010 (UTC)
replies: text: : Вярно. 1. Относно броя на депутатите : В края на месец януари 1879 г. става известен общият брой на депутатите – 231, но  при откриването на събранието присъстват 229 души.  ; 2. В Енциклопедичен речник КЮСТЕНДИЛ А-Я, София, 1988 г., изд.БАН, с.493 като депутат в Учредителното събрание е посочен и Пантелеймон (1819-1887), който през периода 1874-1881 г. е игумен на Рилския манастир. Вероятно той е делегата на Рилския манастир. Същата информация и в Радев, Ив. Таксидиотство и таксидиоти по българските земи през ХVІІІ-ХІХ век. С., 2008, 279-280.LeeKeoma 14:04, 21 октомври 2010 (UTC)

message: Не може да съществува статия без нито една видима категория. Що за глупост?--Rebelheartous (беседа) 08:12, 14 октомври 2014 (UTC)
replies: text: Съгласен съм, че е куцо. Може би може да се направи само тая видима, а на хората да си остане невидима? Не знам - ще питам. Иначе това е единствената й логична категория. --Мико (беседа) 10:50, 14 октомври 2014 (UTC)
thread_title:  Категория 

message: Гато Стаеков, депутат по избор от Софийска губерния (номер 123), вероятно е Гатьо Стоянов Шишков, за когото някой се опитва да напише статия. --Randona.bg (беседа) 21:03, 30 януари 2022 (UTC)
replies: text: Същия е според Учредителите. Участниците в Учредителното народно събрание в Търново. 10.II.–16.IV.1879 г.“на Милко Палангурски, с. 252--Ilikeliljon (беседа) 21:38, 30 януари 2022 (UTC)
replies: text: : Тогава да му сложа тук препратка. Опитах се да пооправя статията.--Randona.bg (беседа) 20:32, 31 януари 2022 (UTC)

text: : Странно ми е откъде е дошло това Стаеков – в таблото със снимките на депутатите ясно се виждат двама Стояновци:  Г. Стоянов София (спрямо центъра – вдясно и леко нагоре) и Хр. Стоянов София (почти над екзарха). --Randona.bg (беседа) 21:09, 31 януари 2022 (UTC)
replies: text: :: Нямам представа откъде идва тази фамилия. Може да е по някой друг източник, но лично аз смятам, че справочника на Палангурски е достатъчно надежден.--Ilikeliljon (беседа) 08:59, 1 февруари 2022 (UTC)
replies: text: :::@Randona.bg Във фототипното издание от 2009 г. по първото издание на Дневниците, дело на типографията на Лю6ен Каравелов u Hеcтор Жейнов, под номер 122 е записан Гато Стоянов от Софийски окръг. Вероятно има правописна грешка в "Алманах на Българската конституция", Петър Г. Бакалов § С-ие, 1911 г,. Ще оставя връзката към Гатьо Стоянов Шишков. Добре е някой да провери, дали си прилича с лицето на снимката надписана "Г.Стояновъ - Софıя". Pl71 (беседа) 06:28, 25 януари 2024 (UTC)
replies: text: :::: Ами то Гато, Гатьо, може и Гатю да се срещне, разнообразни форми са характерни, както и известност с бащино име. Аз не се интересувам чак толкова от темата, та да се ровя в снимки, само отвреме-навреме сигнализирам интересуващите се за някои проблеми :). --Randona.bg (беседа) 20:01, 25 януари 2024 (UTC)
thread_title:  Гато Стаеков 

message: Като разглеждах фрагменти от таблото, открих депутати, които не виждам в списъка. Да не пропускам нещо? Уж добре гледах...  
В таблото има Х. Гранчаров, с. 2 , Има го и на снимка (но по друг повод) в статията за Димитър Чуков. 
В таблото е и В. Мазников, с. 12 . 
Сигурно има и други. Т.е. броят нараства? Да са под друго име? 
Д. Чиков от Дупнишка околия от таблото е явно Димитър Чуков „по звание“. Добре е да добавим и този вариант на името и да му качим снимката, но аз в момента на мога.  Снимката: с. 18 . Randona.bg (беседа) 17:50, 17 януари 2024 (UTC)
Да - таблото и списъкът се различават. -- Мико (беседа) 17:57, 17 януари 2024 (UTC)
replies: text: Е аз знаех, че не всички депутати са на таблото, но че някои от таблото не са в списъците е шокиращо за мен. Не трябва ли да ги добавим по някакъв начин, в подраздел/допълнение? Randona.bg (беседа) 21:28, 17 януари 2024 (UTC)
replies: text: : В Палангурски, Милко. „Учредителите. Участниците в Учредителното народно събрание в Търново, 10.II.–16.IV.1879 г.“, София, 2014 г., Х. Грънчаров е Христо Стефанов Грънчаров, В. Мазников е Васил Р. Мазников, Д. Чуков е Димитър Николов Чуков--Ilikeliljon (беседа) 22:07, 17 януари 2024 (UTC)
replies: text: ::Ilikeliljon, това добре, но къде предлагаш да ги впишем? --Randona.bg (беседа) 11:22, 18 януари 2024 (UTC)
replies: text: ::: Какво значи къде? Трябва да бъдат добавени в съответната губерния или по право както си е.--Ilikeliljon (беседа) 14:30, 18 януари 2024 (UTC)
replies: text: ::::Именно. Аз нямам източници, които да казват по право или по избор са в Учредителното събрание, иначе щях да съм ги добавила без разисквания и нямаше да питам къде. --Randona.bg (беседа) 17:27, 18 януари 2024 (UTC)
replies: text: ::::: Да, сега те разбрах. Всички страници, които ще спомена са по-горния източник на Палангурски. Христо Грънчаров пише в УНС е по звание, сигурно като председател на Окръжния съвет в Дупница, с. 99, Васил Мазников е по звание като председател на Градския съвет в Дупница, с. 174, Димитър Чуков е по звание, сигурно като председател на Окръжния съд в Дупница, с. 296. --Ilikeliljon (беседа) 19:37, 18 януари 2024 (UTC)
Към момента текстът пресъздава на практика един източник - разбира се трябва са се вкарва нова информация, но трябва да се помисли как... Да се реферира всеки човек? -- Мико (беседа) 20:26, 18 януари 2024 (UTC)

text: Може би само за различията да има източник, иначе много би се натоварило с рефериране на всеки един, макар да съм го правил аз лично. В Палангурски има една много добра табличка, в която пише и тези, които са избрани допълнително. Васил Мазников и Христо Грънчаров са сред тях. Между другото там пише, че Екзарх Йосиф не е заел мандата, а при нас присъства.--Ilikeliljon (беседа) 08:20, 19 януари 2024 (UTC)
replies: text: :@Ilikeliljon Отворих нова тема за Екзарх Йосиф, преди да видя вашия коментар. Pl71 (беседа) 18:48, 24 януари 2024 (UTC)
thread_title:  Други депутати от таблото 

message: Позволих си да го изтрия (и съответно се наложи да променя цялата номерация, нали беше под номер 1 в тази статия).
Във фототипното издание от 2009 г. на "Учредително Българско Народно Събрание в Търново, 1879 г. Дневници" изработено по първото печатно издание на Л.Каравелов и Н.Жейнов неговото име отсъства. Той обаче е вписан като представител (и то под номер 1) в "Алманах на Българската Конституция", издание на Петър Г. Бакалов и Сие, Пловдив, 1911, откъдето е и първата версия на тази статия. Като представител в УНС е посочен и в множество интернет сайтове, особено внимание заслужава страницата на Регионален исторически музей - София посветена на Екзарх Йосиф. Отсъствието му от Учредителното събрание е обяснено от Н.Овсяний в "Русское управление в Болгарии в 1877-78-79_гг" том 2, с. 56: "Экзархъ болгарскій блаженнѣйшій Іосифъ, въ виду его зависимаго положенія отъ Порты, былъ освобожденъ отъ присутствованія въ
народномъ собраніи" Pl71 (беседа) 18:46, 24 януари 2024 (UTC)
thread_title:  [[Йосиф I Български|Йосиф І]] – Митрополит ловчански и Екзарх български не е бил депутат в Учредителното събрание 

message: За много делегатите на Събранието има съвсем откъслечни сведения, а някои остават напълно неизвестни. Едно име обаче се повтаря 2 пъти - Димитър Икономов. Единият е окръжен управител на Варна по това време и делегат по право, другият е избран от Ловешки окръг. Има и два подобни подписа под Конституцията. Единият подпис е "Д. Икономов", другият е "Д Икономов от Троян". На много места (в интернет разбира се) е посочено, че Димитър Христов Икономов (Димитриката) е делегат на Събранието, но не е казано като какъв, или е написано че е депутат от Троян. Той е роден в Троян, а Троян е в Ловешки окръг и тогава и сега. Има една статия от Марияна Николова публикувана от Съюза на учените във Варна, в която авторката твърди, че окръжен управител на Варна (и съответно депутат в УС) е бил Димитър К. Икономов роден през 1854 г. в Жеравна и завършил Роберт колеж в Цариград. Такава личност не се среща из интернет, а в статията не са посочени източници. На фотографиите от таблото с депутатите, тази на "Д,Иконо(бо)мовъ - Варна" поразително прилича на други фотографии на Ботевия четник. Другият Д.Х.Икономовъ - Ловечъ е сякаш със по-светли очи и значително по-малко коса. Има и други фотографии, на които окръжният управител на Варна прилича на Ботевия четник, макар че там е малко трудно да се определи. Тази фотография дори е използвана в статията на М.Николова. Та се появяват някои въпроси:
# Кой е бил окръжен управител на Варна в началото на 1879 г.; в първото издание на Дневниците записан като "Димитрий Икономов от Тулча", и защо от Тулча?
# Кой е бил представителят от Ловешки окръг записан като "Димитрий Икономов Ловченски"?
# Възможно ли е двете фотографии на таблото да са разменени?
Забележка: Не цитирайте Уикипедия! :) Pl71 (беседа) 12:49, 12 март 2024 (UTC)
thread_title:  Димитър Икономов и Димитър Икономов